ליהיא גרינר

ליהיא גרינר-צבר (נולדה ב-10 באוקטובר 1984) היא ידוענית ישראלית. התפרסמה בעקבות השתתפותה בעונה השלישית של תוכנית המציאות "האח הגדול", בה סיימה במקום השני. גרינר נולדה בחולון, לאביה שה (מארק), ולאמה מאיה, בתו של האמן ויקטור תייר. ב-1989 ירדה משפחתה ללוס אנג'לס שבארצות הברית, שם גדלה גרינר כעשרים שנה, כשאחר כך ב-2009 שבו לישראל. ב-2010 השתתפה בעונה השלישית של תוכנית המציאות "האח הגדול". היא נכנסה לתוכנית כאשר הייתה מאורסת לאבירם בן שושן, והתבלטה בה כמי שבגדה בו עם עתי שולברג, מתמודד אחר בתוכנית, עמו קיימה לראשונה בישראל יחסי מין בבית "האח הגדול". מאוחר יותר הצטרף בן שושן לתוכנית כמתמודד; הרייטינג של הפרק שבו הצטרף היה הגבוה ביותר בתוכנית עד לאותו מועד. גרינר סיימה במקום השני. ב-2011 השתתפה בתוכנית אינטרנט הנקראת "ליהיא באקסטרים". ביוני 2012 נישאה ליוסי צבר. ההכנות לחתונה צולמו לתוכנית ריאליטי אינטרנטית, ששודרה באתר "mako". הידוענית אביבית בר זוהר טענה שגורשה מהחתונה, דבר שהוביל לסכסוך מתמשך ומתוקשר בין השתיים. באוגוסט 2013 הגישה בר זוהר תביעת לשון הרע נגד גרינר על סך 300 אלף ש"ח בעקבות דבריה של גרינר שבר זוהר צריכה להיות מיוצגת בסוכנות לנערות ליווי. התביעה הסתיימה בפשרה שבה התחייבה גרינר להתנצל ולשלם לבר זוהר פיצוי בסך 17 אלף ש"ח. בשנת 2014 ערכה חתונה נוספת עם בעלה יוסי צבר בכנסייה בלאס וגאס. ב-5 בדצמבר 2013 ילדה את בנה הבכור. בדצמבר 2013 שודרה בהוט בידור ישראלי הסדרה הדוקומנטרית "ליהיא תעשי לי ילד", שתיעדה את החודש שלפני לידת בנה הבכור עד ללידה עצמה. בחנוכה 2012 השתתפה במופע הילדים "ליהיא בארץ הפלאות", שהוצג במרכזי קניות. בשנת 2013 החלה להשתתף בתוכנית הדוקו-ריאליטי "מה שקורה באילת VIP" בערוץ 24 ביחד עם אביבית בר זוהר, וכן השתתפה כנמתחת בתוכנית המתיחות של עפר שכטר "אמבוש". באפריל 2014 פתחה בחולון חנות של מוצרי קוסמטיקה מלוס אנג'לס. בשנת 2011 הצטלמה גרינר עבור משרד הפרסום "Gkid&younG" למסע פרסום להסרת שיער לצמיתות, ובהמשך הצטלמה למסע פרסום למכנסונים עבור רשת "TAGWOMAN". באוגוסט 2012 הופיעה בעמוד השער של השבועון "פנאי פלוס" בתצלום שהוא פרודיה על ציורו המפורסם של סנדרו בוטיצ'לי, "הולדת ונוס". ב-2012 הצטלמה לכמה מסעות פרסום נוספים: לקניון הזהב, לחברת מוצרי השיער "EGO" (כחלק ממסע פרסום זה גילחה את שערות ראשה) ולפאות של רבקה זהבי. בשנת 2013 נבחרה להיות הפרזנטורית של חברת GoldLine. בריאיון לגיא פינס תיארה עצמה גרינר כ"מלכת הטראש", וכינוי זה מלווה אותה במדורי רכילות ובידור ישראלים. בשנת 2014 נבחרה להיות הפרזנטורית של דיאטה "איזי לייף". השתתפה בתוכנית הישרדות VIP עונה 2, ששודרה ב-2019 ברשת 13 והייתה המודחת ה-12. בדצמבר 2019 ליהיא השתתפה בספישל האח הגדול לקראת העשירית של האח הגדול ששודרה ברשת 13. ב-2020 השתתפה בתוכנית "ליהיא ונעמה - מטראש לקלאס", בערוץ HOT3. באותה שנה השתתפה בתוכנית המציאות "גולסטאר" ב-HOT. באוגוסט 2021 נכנסה כדיירת זמנית לעשר שעות לבית של תוכנית הריאליטי "האח הגדול". באותה שנה השתתפה בתוכנית הטלוויזיה "גולסטאריות". בשנת 2012, הגישה באתר Mako, יחד עם זוהר ישראל וגואל פינטו, את העונה השנייה של התוכנית "אחי נדבר בבית", אשר ליוותה את העונה הרביעית של תוכנית המציאות "האח הגדול". בשנת 2013 הגישה לצדו של בעלה יוסי צבר את התוכנית האינטרנטית "דייט בחשיכה עם הגרינרס", ששודרה באתר רשת וליוותה את התוכנית "דייט בחשיכה". בשנת 2014 השתתפה כפאנליסטית בתוכנית "הדיבור", בערוץ 24 בהנחיית אלירז שדה. בשנת 2011 הוציאה לאור את השיר "Money". במהלך אותה שנה שרה את השיר "או גיי או ערס WTF??!!", שחיבר נוי אלוש. השיר הוא גרסה ישראלית לשיר "Loca People". כמו כן, השתתפה בווידאו קליפ "Boy Toy" של הזמרת אליסה (שארף) שפרגה. בשנת 2013 השתתפה בתחרות קדם אירוויזיון 2013, וביצעה יחד עם די ג'יי עומרי סגל את השיר "Just Like Me", אך לא העפילה לעשיריית הגמר. באוגוסט 2014 הצטלמה עם לאון שניידרובסקי לקליפ "בוסית של הים" בשירה משותפת של שניהם. בינואר 2017 ניגשה גרינר לאודישן בעונה הרביעית של תוכנית הריאליטי הכוכב הבא לאירוויזיון, אולם היא לא עברה את האודישן. ב-29 בינואר 2016 ילדה בת. ב-15 בנובמבר 2019 ילדה בת נוספת. מתגוררת עם משפחתה בפתח תקווה. האח הגדול עונה 3 (2010–2011) – מקום שני מה שקורה באילת vip ‏ – 2013 ליהיא תעשי לי ילד – בערוץ הוט בידור ישראלי – 2013 הדיבור – ערוץ 24 – 2014 – פאנליסטית משתגידי – ערוץ 2 (2010–2011) – פאנליסטית הישרדות VIP עונה 2 –‏ רשת 13 (2019) – המודחת השתים עשרה הכוכב הבא לאירוויזיון עונה 4 - ערוץ 2 (2017) - תוכנית אודישנים ליהיא ונעמה - מטראש לקלאס – הוט בידור ישראלי – 2019–2020 חאנשי – שחקנית אורחת בדמות אישה חרדית מברוקלין. זהו תפקידה הראשון של גרינר כשחקנית טלוויזיה. גולסטאריות עונה 3 (2022) - HOT - הצטרפה לקראת הגמר ליהיא גרינר, ברשת החברתית פייסבוק ליהיא גרינר, ברשת החברתית אינסטגרם ליהיא גרינר, במיזם "אישים" לתיעוד היצירה הישראלית ליהיא גרינר, במסד הנתונים הקולנועיים IMDb (באנגלית) עמי פרידמן, ליהיא גרינר: תסתכלו עליה ותראו אותנו, באתר nrg‏, 20 בפברואר 2013 רם פרייס, ליהיא גרינר: "הפסדתי בקדם כי הביאו שופטים מלפני 40 שנה", באתר nrg‏, 7 במרץ 2013 יפעת הללי אברהם, ‏"מי ישלם לי פה על תמונות עירום בהריון?", באתר ‏מאקו‏, 13 בנובמבר 2013 ירדן בן אביב, ראיון: ליהיא גרינר, באתר ראש1, 16 בנובמבר 2013 רן פינקלשטיין, ליהיא גרינר על הלידה: "הייתי בפאניקה מטורפת", באתר Xnet‏, 22 בדצמבר 2013 לילך וולך‏, "ליהיא תעשי לי ילד": גרינר לא מכירה את הביטוי "חשיפת יתר", באתר וואלה, 23 בדצמבר 2013 יערה יעקב, ‏ההשקה נגמרה, באתר ‏מאקו‏, 9 באוגוסט 2016 גבי בר־חיים, אני פאקינג גורו!, באתר "ידיעות אחרונות", 1 באוגוסט 2017 אדם סרור‏, ליהיא גרינר: "אני מוטרדת מינית כל יום", באתר וואלה, 26 באוקטובר 2017 יואב בירנברג, "אני מעדיפה להסתכל על הפוזיטיב, לא על הנגטיב", באתר "ידיעות אחרונות", 8 בינואר 2018 יערה יעקב, ‏"אנחנו יודעים בדיוק מה עבר על אחי כשהוא הלך", באתר ‏מאקו‏, 31 ביולי 2018 ערן סויסה, או מיי גאד: זאת ליהיא גרינר, באתר ישראל היום, 13 ביוני 2019 סמדר פלד, "לא פליטה – כוכבת": ליהיא גרינר כבר לא חולמת על "הבימה", באתר חדשות 13, 5 ביולי 2019 ערן סויסה, ליהיא גרינר: "רכבו עלי, הפכו אותי לטרוריסטית הראשית של ישראל", באתר ישראל היום, 27 במאי 2021 איתמר רונאל, ‏אני הישראלי המכוער. אני יכולה להגיד את זה על עצמי, באתר ‏מאקו‏, 8 בדצמבר 2022 יוני פרוים, כוכבת הריאליטי שהפכה לאייקון: ליהיא גרינר בת 40, במדור "פנאי פלוס" באתר ynet‏ איילה פנייבסקי, סקס ראשון ב"האח הגדול" הישראלי? צפוי, אפילו צפוי מדי, באתר הארץ, 28 בדצמבר 2010 ספי קצב, ‏ליהיא גרינר: "עתי צריך להגיד לי פאקינג תודה כל יום על זה שהוא מפורסם", באתר ‏מאקו‏, 14 ביולי 2011 ערן סויסה, ארוס על הרייטינג, באתר nrg‏, 27 בינואר 2011 OMG: ליהיא גרינר עושה צניחה חופשית, באתר ‏מאקו‏, 9 בנובמבר 2011 חתונת השנה: ליהיא גרינר ויוסי צבר התחתנו, באתר nana10‏, 21 ביוני 2012 ליהיא גרינר סילקה את אביבית בר זוהר מהחתונה, באתר וואלה, 22 ביוני 2012 צפו: ליהיא גרינר מסלקת את אביבית בר זוהר מהחתונה, באתר עומרי חיון, ‏2012-06-24 יפעת הללי אברהם, ‏אביבית בר זוהר הגישה תביעת לשון הרע נגד ליהיא גרינר, באתר ‏מאקו‏, 5 באוגוסט 2013 http://celebs.nana10.co.il/Article/?ArticleID=996167 יפעת הללי אברהם, ‏הכי רחוק מאביבית: ליהיא גרינר מתחתנת בווגאס, באתר ‏מאקו‏, 28 בספטמבר 2014 גיל משעלי, ‏אשת אשכולות: ליהיא גרינר משיקה עסק חדש, באתר ‏מאקו‏, 8 באפריל 2014 אם באה השמש: ליהיא גרינר בעירום מלא, באתר nana10‏, 8 באוגוסט 2012 גיא פינס, ליהיא גרינר בעירום - מאחורי הקלעים, באתר nana10‏, 8 באוגוסט 2012 יפעת הללי אברהם, ‏יפה לה: ליהיא גרינר תהיה פרזנטורית של מותג דיאטה, באתר ‏מאקו‏, 22 באוקטובר 2014 הופעת בכורה: הכירו את מתמודדי קדם 2013 יפעת הללי אברהם, ‏בחודש שמיני: ליהיא גרינר תעבור לדירה חדשה, באתר ‏מאקו‏, 18 בספטמבר 2018 ניצן ינקו, ברוכה הבאה: ליהיא גרינר עוברת לגור בפתח תקוה. וכמה היא תשלם על זה?, באתר מיינט פתח תקווה, ‏3 באוגוסט 2017 גיל משעלי, ‏אחרי סערת הר מירון: ליהיא גרינר תשחק חרדית, באתר ‏מאקו‏, 4 בינואר 2022